Pablo Picasso

I Pablo Ruiz Picasso (Octubri 25, 1881 king Málaga, Espania - Abril 8, 1973) metung yang talapinta (pintor) ampong taladukit (eskultor) a Espaniol. Tuturing deng metung kareng manimunang talalalang (artist) ning yatu aniang kaduang pulung dilanua o siglu. Ing kumpletu nang lagiu, Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Clito Ruiz y Picasso. Pekakilala ya antimong metung kareng mitátag king Cubism. King Cubism, babangalan no o pamirasuan ning pintor deng bage-bage, at piaben-abayan nong pasibayu deti king alkus o pormang abstract. Tatantian dang miras lang 13,500 a larawan a pinintura, 100,000 a grabadu (prints or engravings), 34,000 a larawan king libru ampong 300 a dinukit o (sculpture) ampong seramiku (ceramics) deng kayang lelangan. 

Malati ya pamu i Picasso, biasa neng gumulis ampong mamintura. Ing mumuna nang katayang sinabi, yapin ing lápiz.

Aniang siam yang pulung (90) banua, pepakit do reng aliwa nang obra king metung a exhibition king Louvre king Paris. Ya ing mumunang mabieng talalalang a pigsadia rang anti kaniti king Louvre. 

Apat la reng megi nang ának Picasso kareng atlung bábai. Mete ya king ataki king pusu kanitang 1973.

Sculptors
Spanish painters